**HOVEDUTSKRIFT**

**Salangen Menighetsråd**

Torsdag 27.02.2025 ble det avholdt møte i Salangen Menighetsråd.

Møtested: Møterom, underetasjen i Salangen kirke

**Som medlemmer møtte:**

Andreas Bay

Ann Kristin Bakkemo

Torbjørn Paulsen

Trine Dahlberg Torgersen

Agnar Magne Fossbakk

Inger Strand – fra sak 6/25

Turid Grethe Lomås Hauglid – 1 vara

Spr Grete Glemmestad

**Forfall:**

Jimmy Treland – kommunens representant

Vi bekrefter med vår underskrift at møtebokens blader, som vi signerer, er i samsvar med det som ble behandlet på møtet.

Hovedutskriften sendes medlemmene, varamedlemmene og prost Sigurd Skollevoll

**Til behandling var følgende:**

# **Sak 1/25 Godkjenning av innkalling og saksliste**

Denne gang ble innkallingen sendt på ny måte via outlook. Fortsetter som før med å gi tilbakemelding når vi ikke kan møte.

**Vedtak:**

Innkalling og saksliste godkjennes. Møtet er lovlig satt.  **Enst.**

**Sak 2/25 Godkjenning av protokoll fra Menighets/Fellesrådsmøte 3.12.24**

**Vedtak:**

Protokollen fra Menighets/fellesrådsmøte den 3.12.24 godkjennes. **Enst.**

#### Sak 3/25 Referater

*Følgende referater fremlegges:*

1. AU hadde møte 14.2.25, tilstede Andreas Bay, Ann Kristin Bakkemo, Tonje Østvik og Grete Glemmestad (deler av møtet). AU gjennomgikk følgende av sakene til dagens møte: Revidert budsjett, flagging ved begravelser, årsmelding og oppdatert gudstjeneste forordning.
2. Nord-Hålogaland bispedømme – Prosessen med tilsetting av ny biskop er i gang

Biskop Olav Øygard varslet i begynnelsen av januar at han går av 30.september 2025. Et bispeskifte er høytidelig, men samtidig en omfattende demokratisk prosess i Den norske kirke.

I arbeidet med å nominere kandidater til ny biskop, ønsker bispedømmerådet nå forslag på aktuelle kandidater. Alle som vil, kan foreslå en kandidat. Kandidater som blir foreslått og som bispedømmerådet ser på som aktuelle kandidater, vil bli spurt om de er villige til å la seg bli vurdert. Bispedømmerådet kan også inkludere andre navn enn de innkomne forslagene.

Frist for å sende inn forslag er 16.februar.

For at bispedømmerådet skal kunne nominere en kandidat til biskop, må vedkommende fylle kravene for tilsetting som menighetsprest i Den norske kirke.

1. Bispemøtet oppfordrer alle menigheter i Norge til å markere Kvenfolkets dag den 16.mars, som i år faller på en søndag. Tiltaket inngår i Den norske kirkes handlingsplan for sannhet og forsoning.

Kvenene eller norskfinnene er en nasjonal minoritet i Norge. Og den statlige fornorskningspolitikken som de ble utsatt for ble ikke formelt opphevet før på 1990-tallet. Stortingets beklagelse den 12.november 2024 er første gang kvenene har fått en unnskyldning fra det offisielle Norge.

Vi har ikke gudstjeneste den 16.mars, men kan likevel markere dagen på en gudstjeneste før eller etter.

1. Klassisk konsert høsten 2025. På forrige møte kom det frem at det var ønskelig å arrangere klassisk konsert i kirken via scene nord. Dette var noe vi sammen skulle se på i et senere møte. For høsten 2025 var fristen for bestilling av konsert 3.februar, så vi er for sent ute. Jeg har likevel sendt inn en forespørsel, og spurt om det er mulig å få en klassisk konsert til Salangen denne høsten. Det er ingen bindende forespørsel, og jeg venter på tilbakemelding.

Neste år må vi være tidligere ute, dersom vi skal vurdere tilbudene i fellesskap.

**Vedtak:**

De fremlagte referatene tas til orientering. **Enst.**

**FR Sak 4/25 Revidert budsjett 2025**

Leder la frem tallene.

**Vedtak:**

Salangen menighets/fellesråd godkjenner det reviderte budsjettforslaget for 2025. **Enst.**

**FR Sak 5/25 Høring – retningslinjer for tilskuddsforvaltning i Den norske kirke,**

 **Høringsfrist 15.mars 2025**

**Vedtak:**

Kirkevergen gis fullmakt til å avgi høringssvar på vegne av fellesrådet. **Enst.**

**FR Sak 6/25 Flagging ved begravelser**

Det ville vært flott med flaggstang ved kirka, men det er også mye arbeid. Dersom det var flaggstang ved kirka, ville det ikke vært nødvendig å flagge ved kommunehuset ved begravelser.

Hvis vi får flaggstang ved kirka, kan vi da få avtale med kommunen om å flagge på høytidsdager, slik de gjør ved øvrige flaggstenger i kommunen? Vi har ikke ansatte til å gjøre dette på høytidsdager.

**Forslag til vedtak fra leder:**

Salangen menighetsråd ønsker å få flaggstang utenfor Salangen kirke under følgende betingelser:

* Menighetsrådet søker kommunen om tilskudd til innkjøp av flagg og flaggstang
* Menighetsrådet søker kommunen om å flagge på høytidsdager
* Kirka flagger ved begravelser og øvrige kirkelige handlinger **Enst.**

**MR Sak 7/25 Årsmelding 2024 – Salangen menighetsråd, årsmøte**

Det skjer mye bra i menigheten. Sårbart at det ikke er kontinuerlig arbeid for barn, hverken barnekor eller tweens kor. Det er ønskelig å få på plass.

Gikk spesielt gjennom punkt 9 Tanker om veien videre

Viktig å også takke de frivillige under kulepunkt 1 for arbeidet som gjøres

Sjekk opp om 3 åringen var på besøk i kirka før jul, eller var det bare 4 åringene?

*Det var 4 åringene som var på besøk i kirka i forbindelse med påske. Korriger i årsmeldingen.*

**Forslag til vedtak:**

1. Salangen menighetsråd godkjenner menighetens årsmelding for 2024.
2. Salangen menighet avholder menighetens årsmøte etter gudstjenesten søndag 11.mai klokken 11.00
3. På menighetens årsmøte fremlegges oppdatert gudstjeneste forordning i Salangen sokn frem til uttalelse.

**Vedtak:**

1. Salangen menighetsråd godkjenner menighetens årsmelding for 2024 med de endringene som kom frem under møtet.
2. Salangen menighet avholder menighetens årsmøte etter gudstjenesten søndag 11.mai klokken 11.00
3. På menighetens årsmøte fremlegges oppdatert gudstjeneste forordning i Salangen sokn til uttalelse. **Enst.**

**MR Sak 8/25 Oppdatert gudstjeneste forordning i Salangen sokn**

Soknepresten la frem saken

**Forslag til vedtak:**

1. Salangen menighetsråd godkjenner det fremlagte forslaget til forordning av gudstjenester i Salangen sokn.
2. Forordningen fremlegges for årsmøte til uttalelse.

Grete foreslo å forordne 42 gudstjenester, med 40 gudstjenester i kirken og 2 i kapellet. Istedenfor 38 gudstjenester. Dette samsvarer med slik det har vært i Salangen de siste årene.

Hun foreslo også å ta bort siste avsnittet, det trenger ikke stå i forordningen – *I tillegg er det gudstjeneste på et grendehus og 1 eller flere friluftsgudstjenester i året, 17.mai gudstjeneste og dåpsgudstjenester etter behov.*

**Vedtak:**

1. Salangen menighetsråd godkjenner det fremlagte forslaget til forordning av gudstjenester i Salangen sokn med følgende endringer 42 gudstjenester, herav 40 i kirken og 2 i kapellet. Siste avsnittet tas bort.
2. Forordningen fremlegges for årsmøte til uttalelse. **Enst.**

**MR Sak 9/25 Fasteaksjonen mandag 7.april 2025**

I år blir det i tillegg til selve bøsseinnsamlingen også en solidaritetskonsert i kirken. Solidaritetskonserten blir onsdag 2.april. Under konserten blir det en oppfordring om å stille som bøssebærere.

Legg ut oppfordring på facebook om å melde seg som bøssebærere

Ann Kristin blir med og organiserer utdeling og opptelling av bøsser.

Spør på en Salsingøvelse om noen vil være med som bøssebærere

**Vedtak:**

Menighetsrådet oppfordres til å støtte opp om fasteaksjonen. **Enst.**

**MR Sak 10/25 Gudstjenesteliste 2. kvartal 2025**

22.juni blir det friluftsgudstjenesten ved Gorsas gammen istedenfor i kirken.

**Vedtak:**

Salangen menighetsråd tar gudstjenestelisten for 2. kvartal 2025 til orientering. **Enst.**

**Møte slutt 20.30**

Tonje Østvik

kirkeverge/daglig leder